Broj : 02–32-33/19

Datum: 19.12.2019. godine

Na osnovu člana 2. i člana 5. tačka 3. Zakona o praznicima Republike Srpske, („Sl.glasnik RS“, broj : 43/07), člana 82. stav 3. Zakona o lokalnoj samoupravi („Sl.glasnik RS“ broj : 97/16 i 36/19), i člana 89. Statuta grada Prijedora („Sl.glasnik Grada Prijedora“ broj: 12/17), Gradonačelnik Prijedora, **d o n o s i** :

**Z A K LJ U Č A K**

1. Prvi dan praznika Nove godine, 01.01.2020. godine (srijeda), je neradni dan, osim

za subjekte pobrojane u tački 4. ovog Zaključka**.**

1. Radi zadovoljenja neophodnih potreba građana za snabdijevanje osnovnim životnim artiklima i drugim potrebama, u četvrtak 02.01.2020. godine, mogu da rade prodavnice sa prehrambenom robom, mesnice i ribarnice u vremenu od 07,00 do 13,00 časova**.**

1. Dan Republike Srpske, 09.01.2020. godine (četvrtak), je neradni dan, osim

za subjekte pobrojane u tački 4. ovog Zaključka**.**

1. Apoteke (prodaja), prodavnice pogrebne opreme, cvjećare, benzinske pumpe, subjekti koji se bave djelatnostima proizvodnje hljeba, peciva, svježe tjestenine, konditorskih proizvoda i kolača, trgovačke radnje tipa „dragstor“ i veterinarske ambulante mogu raditi redovno radno vrijeme za vrijeme trajanja republičkih praznika.
2. Ukoliko se zbog unaprijed ugovorenih obaveza prema kupcima ukaže potreba za rad u dane republičkih praznika, privredni subjekti koji imaju registrovanu proizvodnu djelatnost, treba pismeno, uz obrazloženje razloga za rad u neradne dane, da se obrate Gradonačelniku najkasnije tri (3) dana prije traženog datuma.
3. Poslodavac je dužan radnicima, koji će raditi na dane navedenih republičkih praznika, omogućiti ostvarivanje prava u skladu sa propisima o radu.
4. Ovaj Zaključak stupa na snagu danom donošenja, a biće objavljen u Službenom glasniku grada Prijedora.

**GRADONAČELNIK**

Milenko Đaković